b'\n_START_ARTICLE_\nRomi Garduce\n_START_SECTION_\nPagsubok ng pag-akyat sa Bundok Everest\n_START_PARAGRAPH_\nSinubok ni Garduce na akyatin ang tuktok ng Everest sa nag-iisang misyon na sinuportahan GMA Network kasabay ng koponan ni Leo Oracion, ang First Philippine Mount Everest Expedition (FPMEE) at pangunahing sinusuportahan ng ABS-CBN._NEWLINE_  Bagaman tinalo ni Oracion si Garduce, nagpatuloy siya sa pag-akyat sa tuktok._NEWLINE_Noong 19 Mayo 2006, Si Garduce ay ang naging pangatlong Pilipino na naka-akyat sa tuktok ng Mount Everest pagkatapos nina Oracion at Emata. Naging mas maaga sana ang pag-akyat ni Garduce sa tuktok ng Everest ngunit pinayuhan siya ng kanyang mga tagagabay na Sherpa na huwag ng mapatuloy dahil sa masamang panahon.  Nang malaman niya na nakarating na sina Oracion at Emata sa tuktok, nilinaw ni Garduce na hindi siya nakikipagkarerahan at labis siyang nasiyahan para sa kanila (Oracion at Emata). _NEWLINE_Pagkatapos maakyat ng tatlog mga Pilipino ang tuktok ng Everest, pinahatid ni Sir Edmund Hillary sa  isang panayam ng GMA Network sa kanyang tahanan sa Auckland ang kanyang pagbati sa tatlong Pilipino sa kanilang determinasyon at binigay ang kanyang labis na paggalang sa koponan ng ekspidisyon.\n_START_SECTION_\nMga plano sa hinaharap\n_START_PARAGRAPH_\nNagplaplano si Garduce na akyatin ang Pitong Tuktok ng pitong mga kontinente ng mundo para sa kawang-gawa hanggang 2014.  Nakarating na siya ng tatlo, Bundok Kilimanjaro (pinakamtaas sa Aprika), Bundok Aconcagua (pinakamataas sa Timog Amerika), at ang pinakamataas sa Asya at sa buong mundo, ang Bundok Everest.  Nakaakyat siya sa Bundok Elbrus (pinakamataas sa Europa) ngunit kinansela ito sa taas na 5,400 m due dahil sa masamang panahon.  Malamang na akyatin niya muli ang Mount Elbrus at abutin ang tuktok, gayon din ang iba pa na pinaplano na mga pag-akyat \xe2\x80\x94 Bundok Denali (pinakamataas sa Hilagang Amerika), Carstensz Pyramid (pinakamataas sa Australasia) at Bundok Vinson (pinakamataas sa Antartika).'